标题：1072年
历史纪年
1072年是一个平年，是农历壬子年（鼠年）；辽咸雍八年；北宋熙宁五年；西夏天赐礼盛国庆四年；越南神武四年，太宁元年；日本延久四年。它的第一天在星期六开始。
通鉴记载
神宗体元显道法古立宪帝德王功英文烈武钦仁圣孝皇帝熙宁五年（辽咸雍八年）
春，正月，辽北部叛，乌库德?寽勒部详衮耶律巢率师进讨，癸未，遣使奏捷。辽主以战多杀人，饭僧于南京、中京。
甲申，辽主如鱼儿泺。
己丑，诏听降羌归国。
己亥，置京城逻卒，察谤议时政者，收罪之。
辛丑，司天监灵台郎亢瑛言：“天久阴，星失度，宜罢免王安石。”帝以瑛状付中书，安石遂谒告。诏刺配英州牢城，安石翼日乃出。
辽境自壬寅后，昏雾连日。
二月，壬子，以两浙水，赐谷十万石赈之，仍募民兴水利。
丙辰，辽北、南枢密院言无事可陈。时耶律伊逊用事，群臣俱畏之，莫敢言其短，唯后族与之抗。伊逊居常怏怏。
壬戌，辽主论讨北部功，以乌库德?寽勒部详衮耶律巢知北院大王事，以都监萧阿噜岱为乌库德?寽勒部详衮，加左监门卫上将军。
癸亥，太白昼见。
丙寅，以知郑州吕公弼为宣徽南院使、判秦州，龙图阁直学士、知渭州蔡挺为枢密副使。挺在渭州，籍禁兵，悉过府，不使有隐占。建勤武堂，轮诸将五日一教阅，队伍、金鼓之法甚备。储劲卒于行间，遇用奇，则别为一队出战。甲兵整习，常若寇至。时士兵有阙，诏募三千人。挺秦：“士兵不必补。当以泾、渭、仪、原四州义勇分五番，番三千人，防秋以八月十五日上，九月罢，防春以正月十五日上，三月罢，周而复始。比之募士兵，省费多矣。”从之。岁省粟帛钱缗十三万有奇。
挺又括并边生地冒耕田千八百倾，募人佃种。以益边储；取边民阑市蕃部田八千顷，以给弓箭手养马。镇戎军壕外有土山，挺因险筑砦，乘高四望，觇贼往来，开膏腴之地二千顷，募弓箭手三千耕守，赐名熙宁砦。
谍告夏人数万集胡卢河，挺出奇兵迎击之，遂溃；遣四将分路追讨，破其七族。夏人复犯诸砦，环庆兵不能御，挺遣张玉以万人往解其围。庆州军变，关中大扰，挺讨平之。帝曰：“庆卒为乱，不至猖獗，泾原之力也。”进龙图阁直学士。挺自以有劳，久留边，郁郁不得志，寓意词曲，有“玉关人老”之句，中使至，使优伶歌之以达于禁掖。帝闻而闵之，故有是拜。
戊辰，辽以岁饥，免武安州租税，赈恩、蔚、顺、惠等州民。三月，甲午，南平王李日尊卒，子乾德嗣。日尊，公蕴之孙也，既死，乾德幼，母黎氏燕太妃与宦者李若吉同主国事。讣至，遣使吊赠。
戊戌，判汝州富弼致仕。
弼至汝两月，即上言：“新法臣所不晓，不可以治郡，愿归洛养疾。”许之。弼虽家居，朝廷有大利害，知无不言。帝虽不尽用，而眷礼不衰。王安石尝有所建明，帝却之曰：“富弼手疏称‘老臣无以告诉，但仰屋窃叹’者，即当至矣。”其敬之如此。
癸卯，辽有司奏：“春、泰、宁江三州三千馀人愿为僧尼，受具足戒。”许之。辽主崇佛教，僧有拜司徒、司空者，故一时习尚如此。
丙午，行市易法。
自王韶倡为缘边市易之说，王安石善之，以为与汉平准法同，可以制物低昂而均通之，遂用草泽魏继宗议，以内藏库钱帛置市易务于京师。凡货之可市及滞于民而不售者，平其价市之，愿以易官物者听。以抵当物力多少均分赊请，相度立限，岁出息二分纳还。以户部判官吕嘉问为提举。嘉问上建置十三条，其一云：“兼并之家较固取利，令市易务觉察，申三司，按置以法。”帝削去此条。御史刘孝孙言：“于此见陛下宽仁爱民之至。”安石曰：“孝孙称颂此事，以为圣政，臣愚窃谓此乃圣政之阙也。”自是诸州上供藨席、黄芦之类，悉令计直，从民愿者市之以给用。寻改在京市易务为都提举市易司，秦凤、两浙、滁州、成都、广州、郓州六市易司皆隶焉。
戊申，群牧使李肃之知永兴军。帝戒令抚绥一路，肃之曰：“自是朝廷以常平、助役扰州县耳。”帝不悦。
夏，四月，庚戌朔，立殿前马步军春秋校试殿最法。
壬子，辽赈义、饶二州饥民。
丁巳，辽主驻塔里舍。
己未，括闲田。
知定州滕甫言：“河北州县近山谷处，民间各有弓箭社及猎射人，习惯便利，与蕃人无异。乞下本道逐州县，并令募诸色公人及城郭乡村百姓，有武勇愿习弓箭者，自为之社。每岁之春，长吏就阅试之。北人劲悍，缓急可用。”从之。
丁卯，二股河成，深十丈，广四百尺。方浚河，则稍障其决水，至是水入于河而决口亦塞。
己卯，辽主清暑特古里。
五月，辛巳，以古谓砦为通远军。帝志复河陇，会定州都监张守约请以古渭为军，帝从之，以王韶知军事，行教阅法。
诏：“宗室非袒免亲者许应举；初试黜其不成文理者，馀令覆试；累覆试不中者，亦量才擢用。”
壬午，辽晋王耶律仁先卒，遣命家人薄葬。仁先自受知兴宗，即着功绩，人望翕然归之。辽主初以定难故，甚德之；卒为耶律伊逊所间，出之于外，不竟其用，时论惜之。
庚寅，以青唐大首领包顺为西头供奉官。
辛卯，王安石以王韶书进呈；韶言已拓地千二百里，招附三十馀万口。帝与安石论人有才不可置之闲处，因言汉武亦能用人。安石曰：“武帝所见下，故所用将帅止卫、霍辈，至天下户口减半，然亦不能灭匈奴。”帝曰：“武帝自为多欲耳。”安石曰：“欲亦不能害政。如齐桓公亦多欲矣，而注措方略，不失为霸于天下，能用人故也。”帝曰：“汉武至不仁，以一马之故劳师万里，侯者七十馀人，视人命若草芥，所以户口减半也。人命至重，天地之大德曰生，岂可如此！”
壬辰，以赵尚宽等前守唐州辟田疏水有功，增秩，以劝天下。
丙午，太白昼见。
行保马法。
王安石始建此议，文彦博、吴充以为不便，安石持论益坚。乃诏开封府界诸县保甲，愿牧马者听，仍令以陕西所市马选给之。于是曾布等上其条约，凡陕西五路义勇、保甲、愿养马者户一匹，物力高愿养马二匹者听，皆以监牧见马给之，或官与其直，令自市。先行于开封府及陕西五路，府界无过三千匹，五路无过五千匹。袭逐盗贼外，乘越三百里者有禁。岁一阅其肥瘠，死病者补偿。在府界者，免体量草二百五十束，加给以钱布；在五路者，岁免折变缘纳钱。三等以上，十户为一保，四等以下，十户为一社，以待病毙补偿者。保户马死，保户独偿；社户马死，社户半偿之。其后遂遍行于诸路。
六月，壬子，司空兼侍中、河阳三城节度使、判永兴军曾公亮以太傅致仕。
甲寅，辽赈易州贫民，以次及于中京及兴中府皆赈之。
癸亥，诏分经义、论、策为四场，以试进士。
丙寅，作京城门铜鱼符。
甲戌，辽以枢密副使耶律观参知政事兼知南院枢密使事。时北府宰相杨绩累表告归，辽主不许，封为赵王。
枢密院言仁宗时尝建武学，乞复之。乙亥，诏于武成王庙置武学，选文武官知兵者为教授。
丁丑，高丽遣使贡于辽。
是月，河溢北京夏津。
秋，七月，己卯，辽以庆州靳文高八世同居，命赐爵。
壬午，诏以榷货务为市易西务下界，市易务为东务上界。
辛卯，诏“在京商税院、杂卖场、杂买务，并隶提举市易务。”
丙申，辽赈饶州饥民。
丁酉，辽主如黑岭。
壬寅，以曾孝宽为史馆修撰兼枢密都承旨。都承旨旧用武臣，以文臣兼领自孝宽始。
是月，编修三司敕条例删定官郭逢原上疏曰：“陛下固以师臣待王安石矣，而使之自五鼓趋朝，仆仆然亟拜，守君臣之常分，臣之所未喻也。”又曰：“宰相代天理物，无所不统，当废枢密府，并归中书。今安石居宰辅之重，朝廷有所建置，特牵于枢密而不预，臣恐陛下所以任安石者盖不专矣。”疏奏，帝甚不悦。它日，谓安石曰：“逢原必轻俊。”安石问：“何以知之？”帝曰：“见所上书，欲并枢密院。”安石曰：“人才难得，如逢原亦且晓事，可试用也。”
丁未，辽主以手书《华严五颂》出示群臣。
闰月，庚戌，遣中书检正官章惇察访荆湖北路。帝思用兵以威四夷，湖北提点刑狱赵鼎上言峡州峒酋刻剥无度，蛮众愿内附。辰州布衣张翘亦上书言南北江利害。遂诏惇察访，经制蛮事。
时北江则彭氏主之，有州二十，南江则舒氏有四州，田氏有四州，向氏有五州，皆自太祖以来受朝命隶辰州入贡者。及惇往经制，蛮相继纳土，愿为王民，始创城砦，比之内地矣。
辛亥，帝因河溢，语辅臣曰：“闻京东调夫修河，有坏产者，河北调急夫尤多；若河复决，奈何？且河决不过占一河之地，或西或东，利害无所校，听其所趋如何？”王安石曰：“北流不塞，占公私田至多。又水散漫，久复淀塞。昨修二股，费至少而公私田皆出，向之澙卤，俱为沃壤，庸非利乎？况急夫已减于去岁，若复葺理堤防，则河北岁夫愈减矣。”帝以为然。
章惇经制夔夷，狎侮郡县，吏无敢与共语。知南川县新津张商英，负气倜傥，豪视一世；部使者念独商英足抗惇，檄至夔，与惇相见。商英着道士服，长揖就坐。惇肆意大言，商英随机折之，落落出其上。惇大喜，延为上客，荐诸王安石，得召对，除光禄寺丞，寻加太子中允、权监察御史里行。商英上疏曰：“陛下即位以来，更张改造者数十百事，其最大者三事：一曰免役，二曰保甲，三曰市易。三者，得其人，缓而讲之，则为利：非其人，急而成之，则为害。愿陛下与大臣安静休息，择人而行之。苟一事未已，一事复兴，虽使裨谌适野而谋，墨翟持筹而算，终莫见其成也。”
壬子，诏：“武学生员以百人为额，遇科场前一年，委枢密院降宣，命武臣路分都监及文臣转运判官以上，各奏举堪应武举者一人，其被举人遇生员阙，愿入学者，听。”
丙辰，权监察御史里行张商英言：“判刑部王庭筠立法，凡蝗蝻为害，须捕尽乃得闻奏。今大名府，祁、保、邢、莫州、顺安、保定军所奏，凡四十九状，而三十九状除捕未尽，进奏院以不应法，不敢通奏。夫蝗蝻几遍河朔，而邸吏拘文，封还奏牍，必俟其扑尽方许上闻。陛下即欲于此时恐惧修省，以上答天戒而下恤民隐，亦晚矣。”御批：“进奏院遍指挥诸路转运、安抚司，今后有灾伤，令所在画时奏闻。”王安石曰：“诸路安抚司有无限合经制事，又何暇管句奏灾伤状乎？”帝笑而不答。
先是内批付安石：“闻市易买卖极苛细，市人籍籍怨谤，以为官司浸淫尽收天下之货，自作经营，可令但依魏继宗元擘画施行。”于是安石留身白帝曰：“必有事实，乞宣示。”帝曰：“闻榷货卖冰，致民卖雪都不售；又闻买梳朴即梳朴贵，买脂麻即脂麻贵；又闻立赏钱，捕人不来市易司买卖者。”安石曰：“果尔，则是臣欲以聚敛误陛下也。臣素行陛下所知，何缘有此事？”帝曰：“恐所使令未体朝廷意，更须审察耳。”安石曰：“此事皆有迹，容臣根究勘会，别有闻奏。”
辛未，辽主射熊于羖羊山。彰国军节度使耶律普锡谒于行宫。辽主问边事，普锡曰：“自应州南境至天池，皆我耕牧之地，清宁间，边将不谨，为宋所侵，烽堠内移，似非所宜。”辽主然之，拜普锡为北面林牙。
甲戌，徙知青州赵拚为资政殿大学士、知成都府。时成都以戍卒为忧，朝廷选择大臣为蜀人所信爱者，故以命拚。召见之，拚乞以便宜从事，即日辞去。既至蜀，治益尚宽，密为经略，而燕劳闲暇如它日，兵民晏然。剑州民李孝忠聚众二百馀人，私造符牒，度民为僧。或以谋逆告，狱具，拚不下法吏，以意决之，但处孝忠以私度罪，馀皆不问。
八月，甲申，观文殿学士、太子少师致仕欧阳修卒。太常初谥曰文，以配韩愈。常秩方兼太常，与修相失，乃言修有定策之功，请加以“忠”字，实抑之也。修天资刚劲，见义勇为，放逐至于再三，志气自若。治郡简而不扰，所至民便之。或问：“为政宽简而事不弛废，何也？？曰：“以纵为宽，以略为简，则政事弛废而民受其弊。吾所谓宽者，不为苛急；简者，不为繁碎耳。”奖引后进，如恐不及。曾巩、王安石、苏洵、洵之子轼、辙，布衣屏处，未为人知，修即游其声誉，谓必显于世。为文丰约中度，其言简而明，信而通，五代以来，文体卑弱，至是一变而复于古。修殁后数日，诏求其所撰《五代史记》，后与官修《五代史》并行。
秦凤路沿边安抚使王韶引兵城渭源堡，破蒙罗角，遂城乞神平，破抹耳水巴族。初，羌各保险，诸将谋置阵平地，韶曰：“贼不舍险来斗，则我师必徒归。今已入险地，当使险为吾有。”乃径趋抹邦山，逾竹牛岭，压贼军而阵，令曰：“敢言退者斩！”使皆下马少息。贼乘高下斗，军小却。韶麾帐下兵击之，羌溃走，焚其庐帐，洮西大震。会玛尔戬渡洮来援，馀党复集。韶命别将由竹牛岭路张军声，而潜师越武胜，遇玛尔戬首领瞎药等，与战，破之，遂城武胜。韶言：“措置洮河，只用回易息钱，未尝辄费官本。”文彦博曰：“工师造屋，初必小计，冀人易于动工。及既兴作，知不可已，乃始增多。”帝曰：“屋坏岂可不修！”王安石曰：“主者善计，自有忖度，岂为工师所欺也！”彦博不复敢言。自是韶进讨，辄肆欺诞，朝廷不与计财。
壬辰，以武胜军为镇洮军。
乙未，诏侍从及诸路监司各举有才行者一人。
己亥，诏：“京西分南、北两路，襄、邓、随、房、金、均、郢、唐八州为南路，西京、许、孟、陈、汝、蔡、颖七州、信阳军为北路。”
癸卯，贬太子中允、同知谏院唐垧为潮州别驾。初，王安石喜垧，令邓绾举为御史。数月，将用为谏官，安石疑其轻脱，将背己立名，不除职，以本官同知谏院，非故事也。垧果怒安石易己，凡奏二十疏论时事；皆留中不出。垧乃因百官起居日叩陛请对，帝令谕以它日，垧伏地不起，遂召升殿。垧至御座前，进曰：“臣所言皆大臣不法，请对陛下一一陈之。”乃搢笏展疏，目安石曰：“王安石近御座前听答刂子！”安石迟迟，垧诃曰：“陛下前犹敢如此，在外可知！”安石辣然而进。垧大声宣读，凡六十条，大抵言“安石专作威福，曾布表里擅权，天下但知惮安石，不复知有陛下。文彦博、冯京知而不敢言，王珪曲事安石，无异厮仆。”且读且目珪，珪惭惧俯首。又言：“元绛、薛向、陈绎，安石颐指气使，无异家奴；张璪、李定为安石爪牙，张商英乃安石鹰犬。逆意者虽贤为不肖，附己者虽不肖为贤。”至诋安石为李林甫、卢杞。帝屡止之，垧慷慨自若。读已，再拜而退。合门纠其渎乱朝仪，贬潮州别驾。邓绾申救之，且自劾缪举。安石曰：“此素狂，不足责。”改监广州军资库。
甲辰，王韶破玛尔晋于巩令城，降其部落二万馀人。
帝患田赋不均，诏司农重定方田及均税法，颁之天下。
方田之法，以东西南北各千步，当四十一顷六十六亩一百六十步为一方。岁以九月，县委令佐分地计量，随陂原、平泽而定其地，因赤淤、黑垆而辨其色。方量毕，以地及色参定肥瘠，而分五等以定其税则。至明年三月毕，揭以示民，一季无讼，即书户帖，连庄帐付之，以为地符。均税之法，县各以其租额税数为限。尝收蹙奇零，如米不及十合而收为升，绢不满十分而收为寸之类，今不得用其数均摊增展，致溢旧额，凡越额增数皆禁。若瘠卤不毛及众所食利山林、陂塘、沟路、坟墓，皆不立税。凡田方之角，立土为峰，植其野之所宜木以封表之，有方帐，有庄帐，有甲帖，有户帖，有分烟析产、典卖割移，官给契，县置簿，皆以今所方之田为正。令既具，乃以巨野尉王曼为指教官，先自京东路行之，诸路仿焉。
九月，癸丑，许宗室试换文资。
癸亥，始御便殿句校诸军武技。
甲子，辽主如藕丝淀。
丁卯，诏：“淮南分东、西两路，扬、亳、宿、楚、海、泰、泗、滁、真、通十州为东路，寿、庐、蕲、和、舒、濠、光、黄八州、无为军为西路。”
权发遣延州赵禼奏：根括地万五千九百馀顷，招汉、蕃弓箭手四千九百馀人骑，团作八指挥。壬申，诏以禼为吏部员外郎，锡银、绢三百匹、两。
冬，十月，戊寅，知华州吕大防言：“九月，丙寅，少华山前阜头谷山岭摧陷，陷居民六社，凡数百户。”诏赐陷没之家钱有差。
己丑，辽参知政事耶律观坐矫制营私第，降为庶人。
癸巳，回鹘贡于辽。
戊戌，升镇洮军州以为熙、河、洮、岷四州及通远军，置熙河路，除王韶龙图阁直学士，为经略安抚使、知熙州。然河、洮、岷犹未能复也。减秦、凤囚罪一等。
十一月，庚戌，辽免祖州赋税。
癸丑，河州首领瞎药等来降，以为内殿崇班，赐姓名包约。
丙辰，辽地大雪，许民樵采禁地。
丁卯，贬权监察御史里行张商英监荆南税。时台勘劫盗李则，从轻定罪，枢密检详官刘奉世驳之；诏纠察司劾治。商英言：“此出大臣私忿。愿陛下收还主柄，自持威福，使耳目之官无为两府所胁。”帝为停其狱。商英遂言枢密庇博州亲戚，失入死罪，及纵院吏任远犯法十二事，于是文彦博、吴充、蔡挺并上印求去。帝难之，为谪商英。
壬申，分陕西为永兴、秦凤两路，仍置六路经略司。
章惇招降梅山峒峒蛮。蛮姓苏氏，旧不通中国，其地东接潭，南接邵，西接辰，北接鼎、澧，惇招降之，籍其民万四千八百馀户，田二十六万四百馀亩，均定其税，使岁一输。筑武阳、开陕二城，置新化县，隶邵州。
十二月，戊辰，辽以汉人行宫都部署耶律仲禧为枢密副使，封韩国公；以枢密副使柴德滋参知政事。出参知政事赵徽为武定军节度使；擢汉人行宫副部署大悲努为都部署；以同知南院枢密使事萧罕嘉努知左伊勒希巴事。以参知政事、同知枢密院事张孝杰为北府宰相，封陈国公。辽主称孝杰勤干，数问以事，汉人中贵幸无与比者。
丙子，赦亡命荆湖溪峒者。
丁丑，诏太原置弓箭手。
辽以清宁节大赦。
戊寅，改温成庙为祠。
壬午，陈升之起复为检校太傅、行礼部尚书、同平章事、枢密使。
癸未，雨土。
乙未，筑熙州南北关及诸堡砦。
是岁，河北大蝗。
帝尝言：“祖宗皆爱惜天地，不肯横费，汉文帝云：‘朕为天下守财耳。’”王安石曰：“人主能以尧、舜之政泽其民，虽竭天下之力以奉乘舆，不为过当。守财之言，非天下正理。然安于俭节，自是盛德，足以率厉风俗。”
历史大事
康斯坦丁·博京登基
保加利亚沙皇萨穆埃尔之外曾孙康斯坦丁·博京(Константин Бодин)自立为彼得三世（Петър III），继续反抗拜占廷，寻求保加利亚的独立。
西夏与董毡联姻
西蕃大首领董毡有个儿子名叫蔺逋比，先娶甘州（今甘肃张掖）女为妻。宋夏环庆之战过程中，董毡命令蔺逋比率军进攻西夏，取得了胜利，蔺逋比也因军功而被宋朝提升为锦州刺史。西夏太后梁氏十分惧怕董毡强大起来，因此准备同西蕃议和。恰在此时，梁氏听说宋朝王韶已抢先下手，招降了青唐（今青海西宁）地区的吐蕃部落，准备收复河湟地区。吐蕃各部族力量弱小，而且十分分散。天赐礼盛国庆四年（1072）正月，梁氏派人将自己的女儿送到西蕃，嫁给蔺逋比为妻，董毡同意了这一婚事，双方因政治需要而进行了联姻。
熙宁颁布市易法
熙宁五年（1072）三月，魏继宗上书指出：在富商大贾的操纵下，京城汴梁（今河南开封）物价波动相当大，导致外地商人无利可图，开封府的老百姓更为贫困。
宋辽界河纠纷
熙宁五年（1072）春，北宋朝廷接到边境地方官的报告，说辽朝骑兵数千人越过宋辽双方界河，并在界河里捕鱼，发生了伤害宋朝士兵的事件。宋神宗下令在辽朝使者入宋时，由送伴使者晁端修等人将这些情况通告辽朝，并向辽朝政府提出抗议。同年六月，雄州（今河北雄县）知州张利一上奏朝廷说辽朝大修城堡，检阅军队，一定有南侵的阴谋，希望朝廷尽早作准备，并建议朝廷派兵驱逐进入宋朝境内的辽朝士兵。但宰相王安石不赞成张利一的意见，认为应该以静制动，朝廷切不可因小失大。宋神宗命令张利一不得轻举妄动，制造事端。其后，宋朝廷又不时接到契丹骑兵在拒马河南岸设置口铺的报告。王安石依然主张不宜生事，并认为辽道宗肯定不会南侵。至熙宁六年（1073）河北地区关于契丹骑兵骚扰宋朝领土的现象几乎没有再发生过。
宋军攻克武胜城
武胜城（今甘肃临洮）名义上属于吐蕃，是西夏军队进入洮（今甘肃临潭）、河 （今甘肃东乡西南）地区的最重要的关口。梁氏采纳了学士景询的建议，准备派兵攻占武胜城。此时，宋朝建昌军司理参军王韶奉朝廷之命收复河湟地区，王韶担任秦凤路安抚使一职后，与属下将官商讨攻取武胜城的计划。熙宁五年（1072）、夏天赐礼盛国庆四年闰七月，王韶委派都监景思立、王存率领泾原路的军队从竹牛岭出发，虚张声势，但暗中却派遣精锐部队抄小路直抵武胜城。西夏梁乙埋恰好也派兵进攻武胜城，守城的吐蕃将领瞎药眼看就要抵挡不住西夏军队的进攻了，王韶挥师到达，出其不意地偷袭西夏军队，西夏军队慌忙迎战，结果大败而逃，吐蕃大将瞎药和吐蕃大首领曲撒四王阿南珂逃亡，宋军轻而易举地攻占了武胜城。
宋筑广州城
广州因没有城墙而经常被掠夺，居民不能安居乐业。一些地方官认为广州城外土质里混杂有螺蚌，不能筑城，唯独知广州程师孟认为广州可以筑城。熙宁五年（1072）八月，宋神宗下令转运使向宗道、转运判官卢大年、提点刑狱陈倩、周之纯等人画出广州城墙图上报朝廷，宋神宗批准了这一修筑城墙的方案，并委派左藏库副使张节爱具体负责广州修城的任务。张节爱上任后，十个月便将广州城修缮一新。程师孟、陈倩、向宗道、周之纯也因此而受到宋神宗的通报表彰，并赏赐他们不少金银财宝以资鼓励。
熙宁颁布方田均税法
熙宁五年（1072）八月，方田均税法颁布，其内容包括方田和均税两个部分。方田是对田亩的清查丈量，将东西'南北千步见方的地段（约四十一顷六十六亩左右）作为丈量田地的单位，谓之一方，每年九月农闲以后，县令及其他官僚用一方为单位清丈土地，并在方田的土地册上注明田地的形状和土地的色质，丈量完毕后，根据土质而定其肥瘠，区分为五等，由此均定税额高低，至第二年三月完成后通告老百姓，并以一季为期，允许当地农民提出对清丈土地和税额的意见。然后由县政府发给各户户帖，作为地符。土地清丈完毕后对田税进行重新摊派，各县以原来的租税为定额，凡是超越定额的租税都严加限制。至于丝帛、绸绢之类的征收，只按田亩多少而不按桑柘有无来确定，政府将这些有关条文预先告诉老百姓，使老百姓不受谣言影响而砍伐桑柘。同时，荒地归于耕作之家，不必追究冒佃的原因。瘠卤不毛之地可以自由佃种：允许老百姓到山林中樵采，樵采所得不充作家业钱，农民经营山林川泽及陂塘、河堰之类不许收税，而投靠豪强的"诡名挟佃"的子户都必须更正过来。此外，在方田的四角，堆有土堆，种上树木，作为清丈田地的标记，如果农户分家另居、买卖田地都必须以方田为依据。方田均税法从京东路开始后，逐渐推广到河北、陕西、河东等路，但亦仅仅局限于华北平原、关中盆地等地区，并未推广到全国，方田均税法便因丈量技术条件落后而流产。